Source: http://docplayer.fi/2741716-Yleisilmanvaihdon-jaksottaisen-kayton-vaikutukset-rakennusten-paine-eroihin-ja-sisailman-laatuun.html
Timestamp: 2018-02-22 01:30:56+00:00
Document Index: 3345021

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

YLEISILMANVAIHDON JAKSOTTAISEN KÄYTÖN VAIKUTUKSET RAKENNUSTEN PAINE-EROIHIN JA SISÄILMAN LAATUUN - PDF
Download "YLEISILMANVAIHDON JAKSOTTAISEN KÄYTÖN VAIKUTUKSET RAKENNUSTEN PAINE-EROIHIN JA SISÄILMAN LAATUUN"
1 Sisäilmastoseminaari YLEISILMANVAIHDON JAKSOTTAISEN KÄYTÖN VAIKUTUKSET RAKENNUSTEN PAINE-EROIHIN JA SISÄILMAN LAATUUN Vesa Asikainen 1, Pertti Pasanen 2 ja Helmi Kokotti 3,4 1 Envimetria Oy 2 Itä-Suomen yliopisto, ympäristötieteen laitos 3 Suomen Sisäilmakeskus Oy 4 Savonia Ammattikorkeakoulu TIIVISTELMÄ Tutkimuksessa selvitettiin jaksottaisen yleisilmanvaihdon vaikutusta rakennusten paineeroihin ja ilman mikrobipitoisuuksiin seitsemässä kohteessa. Kahdessa kohteessa havaittiin merkittävää alipaineistumista yleisilmanvaihdon ollessa pois käytöstä. Rakennusten liiallista alipaineistumista havaittiin myös muissa kohteissa ja sitä oli havaittavissa myös yleisilmanvaihdon ollessa käytössä, mutta se ei ollut niin yleistä ja merkittävää kuin yleisilmanvaihdon ollessa pois päältä. Kun yleisilmanvaihto oli pois päältä, ilman mikrobipitoisuudet nousivat miltei kaikissa tutkituissa kohteissa. Tutkimustulosten perusteella suositellaan, että rakennuksen paine-erot tutkitaan aina ilmamäärien säädön yhteydessä ja varsinkin ennen yleisilmanvaihdon jaksottaisen käytön aloittamista. Lisäksi tulisi selvittää jaksottaisen ilmanvaihdon käytön vaikutukset sisäilman laatuun. JOHDANTO JA TUTKIMUKSEN TAVOITE Koska rakennusten ilmanvaihto aiheuttaa huomattavaa energiankulutusta, yleisilmanvaihdon jaksottainen käyttö tai vähentäminen on hyvin yleistä erityisesti rakennuksissa, jotka ovat osan aikaa pitkiäkin jaksoja käyttämättä. Rakennusmääräyskokoelmat D2 vuosilta 2003, 2010, 2012 /1/ ohjeistavat, että muut kuin asuinrakennukset suunnitellaan ja rakennetaan siten, että käyttöajan ulkopuolella rakennuksen ulkoilmavirta on vähintään 0,15 (dm³/s)/m², joka vastaa ilmanvaihtokerrointa 0,2 1/h huoneessa, jonka vapaa korkeus on 2,5 m. Käyttöajan ulkopuolella voidaan ilmanvaihto toteuttaa pitämällä hygieniatilojen ilmanvaihtoa jatkuvasti käynnissä tai ilmanvaihdon jaksottaisella käytöllä. Ilmanvaihdon jaksottaisen käytön vaikutuksista rakennusten paine-eroihin ja paine-erojen vaikutusten merkityksestä esimerkiksi rakenteiden lämpö- ja kosteustekniseen käyttäytymiseen ja sisäilman laatuun on keskusteltu lähiaikoina runsaasti. Keskustelu on pohjautunut käytännön kokemuksiin ja aistinvaraisiin arvioihin eikä asiaa ole juurikaan tutkittu tieteellisesti. Taulukossa 1 on esitetty Asumisterveysoppaan /2/ suosituksia rakennusten ulkovaipan yli vallitseville paine-eroille ilmanvaihtotavoiltaan erityyppisille asuinrakennuksille. Muille kuin asuinrakennuksille ei ole virallisia suosituksia ulkovaipan paine-eroista, mutta tulo- ja poistoilmanvaihdolla varustetuissa kiinteistöissä keskimääräisen paine-eron tulisi olla -2-5 Pa.
2 2 Sisäilmayhdistys raportti 33 Taulukko 1. Asumisterveysoppaan /2/ antamia ohjeita rakennusten painesuhteista. Ilmanvaihtotapa Painovoimainen ilmanvaihto Koneellinen poistoilmanvaihto Koneellinen tulo- ja poistoilmanvaihto Suositeltava paine-ero 0-(-5) Pa ulkoilmaan, 0 Pa porraskäytävään -5-(-20) Pa ulkoilmaan, 0-(-5Pa) porraskäytävään 0-(-2) Pa ulkoilmaan, 0 Pa porraskäytävään Seppäsen tutkimuksessa /3/ yhteensä 176 rakennuksen aineistossa keskimääräinen paineero ulkoilmaan nähden oli -8 Pa. Suurin alipaine oli 80 Pascalia ja suurin ylipaine 12 Pascalia. Yli 30 %:ssa mittaustuloksista alipaineisuus ylitti 10 Pascalia. Seppäsen tutkimissa kohteissa hieman yli kolmasosassa ali- tai ylipaine oli Asumisterveysoppaan /2/ tavoitteellisten arvojen ulkopuolella. Harjun /4/ tutkimuksessa yleisilmanvaihdon sammuttaminen ja ainoastaan hygieniatilojen erillispoistojen päällä pitäminen ei merkittävästi vaikuttanut rakennuksen painesuhteisiin. Sen sijaan tutkimuskohteissa havaittiin sisäilman hiukkaspitoisuuden kohoavan, kun hygieniatilojen erillispoistot olivat yöaikaan päällä muun ilmanvaihdon ollessa suljettuna. Airaksinen ym. /5/ ovat aiemmissa tutkimuksissa havainneet paine-erojen vaikuttavan mikrobien kulkeutumiseen rakenteiden läpi esimerkiksi rakennusten ryömintätilasta sisäilmaan. Myös alentunut ilmanvaihtuvuus lisää epäpuhtauksien määrää sisäilmassa ja tämän takia yleisilmanvaihto kytketään tyypillisesti päälle useita tunteja ennen rakennusten käyttöajan alkamista. Tässä tutkimuksessa selvitetään ilmanvaihdon jaksottaisen käytön vaikutuksia koneellisen tulo- ja poistoilmanvaihdolla varustettujen rakennusten paine-eroihin ja sisäilman laatuun. Tutkimuksen osatavoitteina on 1) selvittää tutkimuskohteiden paine-erovaihteluita ja 2) tutkia epäpuhtauksien (hajut, hiukkaset ja mikrobit) pitoisuuksia yleisilmanvaihdon ollessa käytössä, kokonaan poissa käytössä tai alennetulla teholla sekä 3) laatia tutkimustulosten perusteella ohjeistusta jaksottaisen yleisilmanvaihdon käytöstä. TUTKIMUSKOHTEET JA TUTKIMUSMENETELMÄT Tutkimukseen valittiin seitsemän kiinteistöä, joista kaksi oli terveyskeskusta, kaksi koulua, yksi päiväkoti ja kaksi toimistorakennusta. Terveyskeskuksessa 2 hygieniatilojen poistojen aiheuttamaa rakennuksen alipaineistumista pyrittiin estämään johtamalla tiloihin yleisilmanvaihdon tuloilmaa. Muissa kohteissa yleisilmanvaihto oli poissa käytöstä öisin ja viikonloppuisin. Tutkimuskohteiden sisätilojen ja ulkoilman välisiä paine-eroja mitattiin jatkuvatoimisesti TSI 8710 paine-eromittarilla ja Dwyer Magnesense paine-eroantureilla vähintään viiden vuorokauden ajan siten että osan ajasta yleisilmanvaihto oli käytössä ja osan ajasta se oli pois käytöstä tai osateholla. Paine-eromittausten mittaustuloksiin ei otettu huomioon mittaustuloksia, jotka selkeästi johtuivat voimakkaasta tuulesta. Kahdessa tutkimuskohteessa (terveyskeskus 2 sekä toimisto 2) ilmanvaihtoa säädettiin ensimmäisten mittausten jälkeen, jonka jälkeen mittaukset uusittiin. Tutkimuksessa mitattiin paine-eroja myös rakennuksen sisältä esimerkiksi sosiaalitilojen ja muiden tilojen väliltä. Sisäilmassa olevien epäpuhtauksien pitoisuuksia tutkittiin sekä yleisilmanvaihdon ollessa käytössä että pois käytöstä tai osateholla. Sisäilman mikrobipitoisuus mitattiin Andersenimpaktoreilla. Toimistokohteessa 2 sisäilmamittauksia ei tehty.
3 Sisäilmastoseminaari TUTKIMUSTULOKSET JA NIIDEN TULKINTAA Rakennusten paine-erot ja ilmanvaihto Koulukohteessa 1 tutkitut seitsemän tilaa olivat alipaineisempia yleisilmanvaihdon ollessa päällä (keskiarvo -6,4 Pa, minimi -10,2 Pa ja maksimi -0,4 Pa) kuin pois yleisilman ollessa pois päältä (keskiarvo -3,5 Pa, minimi -5,3 Pa ja maksimi -0,4 Pa). Kohteessa oli hyvin vähän hygieniapoistoja, jotka eivät aiheuttaneet tilojen alipaineistumista yleisilmanvaihdon ollessa suljettuna. Yksittäisen tilan korkeahko -10,2 Pa alipaineisuus yleisilmanvaihdon ollessa päällä johtui todennäköisesti tilan liian suuresta poistoilmamäärästä tuloilmamäärään nähden. Koulukohteessa 2 tutkitut kuusi tilaa olivat hieman alipaineisempia yleisilmanvaihdon ollessa pois päältä (keskiarvo -7,0 Pa, minimi -13,2 Pa ja maksimi -4,6) kuin yleisilman ollessa päällä (keskiarvo -7,8 Pa, minimi -15,3 Pa ja maksimi -5,2 Pa). Kohteessa oli hyvin vähän hygieniapoistoja, eivätkä ne aiheuttaneet tilojen alipaineistumista yleisilmanvaihdon ollessa suljettuna. Kolmekerroksisen rakennuksen ensimmäisessä kerroksessa sijainneen yksittäisen tilan korkeahko -13,2 Pa alipaineisuus yleisilmanvaihdon ollessa päältä johtui todennäköisesti tilan sijainnista ensimmäisessä kerroksessa. Päiväkotikohteessa tutkitut tilat olivat suurimman osan ajasta lievästi (alle 5 Pa) alipaineisia. Tilojen keskimääräiset paine-erot ulkovaipan yli (-3,7-6,0 Pa) olivat alhaisia ja paine-erot olivat suositusten mukaisia. Paine-eroissa ei havaittu säännöllistä vaihtelua ja suurimmat rakennuksen paine-erot johtuivat todennäköisesti tuuliolosuhteiden hetkellisestä vaihtelusta. Kuvassa 1 ja taulukossa 1 ja on esitetty paine-erot ulkovaipan yli terveyskeskuksella 1, missä paine-eroa ulkovaipan yli tutkittiin yhteensä kuudessa tilassa. Kohteessa kaikki tilat olivat liian alipaineisia ulkoilmaan nähden koko mittausajan ja alipaineisuus korostui yleisilman vaihdon ollessa sammutettuna öisin ja viikonloppuisin. Kuva 1. Tutkitut tilat autoklaavihuone ( ), jossa sijaitsi tiloja alipaineistava kohdepoisto, samalla käytävällä sijaitsevassa huoneessa ( ) ja viereisellä käytävällä sijaitseva huone ( ) olivat ulkoilmaan nähden alipaineisia terveyskeskuksella 1. Ilmanvaihtoroilo oli sisätiloihin nähden ylipaineinen (X) suurimman osan mittausajasta.
4 4 Sisäilmayhdistys raportti 33 Taulukko 1. Paine-erot ulkovaipan yli terveyskeskuksella 1. koko aika yleisilmanvaihto yleisilmanvaihto (Pa) päällä (Pa) ei päällä (Pa) keskiarvo -15,6-13,3-17,2 minimi -22,4-20,1-24,8 maksimi -12,1-9,6-13,6 Terveyskeskuksella 1 tilojen alipaineistumisen suurimmaksi syyksi paljastui kaksi kohdepoistoa, jotka olivat jatkuvasti päällä, vaikka kohdepoistojen tarve oli jaksottaista. Kohdepoistot aiheuttivat myös viereisellä käytävällä tilojen selkeää alipaineistumista, joka korostui kun käytävien väliset ovet olivat päivisin avoinna. Tilojen alipaineistuminen aiheutti myös epäpuhtauksien siirtymistä ilmanvaihtoroilosta sisätiloihin, koska roilo oli miltei jatkuvasti (99,4 % ajasta) ylipaineinen sisätiloihin nähden. Taulukossa 2 on esitetty paine-erot ulkovaipan yli terveyskeskuksella 2. Ennen ilmanvaihdon säätämistä kaikki tutkitut tilat olivat yleisilmanvaihdon ollessa päällä lievästi liian alipaineisia ulkoilmaan nähden, mutta yleisilmanvaihdon ollessa osateholla tilat olivat pääsääntöisesti lievästi ylipaineisia. Ilmanvaihtoa säädettiin kohteessa siten, että tuloilman kokonaismäärää lisättiin hieman yleisilman ollessa normaalisti käynnissä. Koska mittaustulosten perusteella hygieniatilojen poistojen aiheuttamaa rakennuksen alipaineistumista estämään tarkoitettu tiloihin johdettavan tuloilman määrä oli liian suuri, korvausilman määrää vähennettiin. Ilmanvaihdon säätämisen jälkeen tilojen paine-erot ulkovaipan ylitse olivat huomattavasti paremmalla tasolla. Kun tilojen tulo- ja poistoilmamäärät mitattiin tehdyn ilmanvaihdon säädön jälkeen, havaittiin tilojen tuloilmamäärien olevan selkeästi poistoilmamääriä suurempia vaikka tilat ovat suositusten mukaisesti lievästi alipaineisia ulkoilmaan nähden (taulukko 2). Tulosten perusteella pääteltiin, että todennäköisesti tutkitut terveyskeskuksen tilat ovat ennen ilmanvaihdon säätöä alipaineistuneet terveyskeskuksen yläpuolella sijaitseviin asuintiloihin, joissa on pelkästään poistoilmanvaihto. Taulukko 2. Tutkittujen tilojen paine-erot ulkovaipan yli terveyskeskuksella 2 ennen ilmanvaihtoihin tehtyjä säätöjä ja säädön jälkeen. Ennen ilmanvaihdon säätöä (viisi huonetta) Ilmanvaihdon säädön jälkeen (seitsemän huonetta) koko yleisilmanvaihto yleisilmanvaihto koko yleisilmanvaihto yleisilmanvaihto ei aika (Pa) päällä (Pa) ei päällä (Pa) aika (Pa) päällä (Pa) päällä (Pa) keskiarvo -3,0-8,7 1,4-3,9-5,6-3,0 minimi -4,8-9,4-1,7-5,4-6,6-5,0 maksimi -1,3-6,5 2,8-3,2-3,7-1,7 Toimistokohteessa 1 tutkitut tilat olivat suurimman osan ajasta lievästi (alle 5 Pa) alipaineisia. Tilojen keskimääräiset paine-erot ulkovaipan yli olivat alhaisia sekä yleisilmanvaihdon ollessa päällä (-6,3-5,0 Pa) että pois päältä (-3,8-1,7 Pa). Tiloissa oli vain muutamia erillisiä hygieniatilojen poistoja, joilla ei ollut tiloja alipaineistavaa vaikutusta. Toimistokohteessa 2 tutkitut kolme tilaa alipaineistuivat selvästi liikaa yleisilmanvaihdon ollessa pois päältä (taulukko 3) ennen ilmanvaihdon säätöä. Ilmanvaihdon säädöllä, jonka yhteydessä hygieniatilojen poistojen ilmamääriä vähennettiin, tilojen paine-erot vähenivät selkeästi.
5 Sisäilmastoseminaari Taulukko 3. Tutkittujen tilojen paine-erot ulkovaipan yli toimistokohteessa 2 ennen ilmanvaihtoihin tehtyjä säätöjä ja säädön jälkeen. Yleisilmanvaihto Yleisilmanvaihto Yleisilman- Yleisilmanvaihto Yleisilman- Yleisilmanvaihto päällä ei ole päällä vaihto päällä ei ole päällä vaihto päällä ei ole päällä keskiarvo ennen säätöä -2,4-19,3-2,0-20,6-2,3-21,6 min ennen säätöä -22,0-41,0-18,0-50,0-13,0-39,0 maks ennen säätöä 10,0-9,0 10,0 36,0 22,0 7,0 keskiarvo säädön jälkeen 0,3 0,1-5,6-5,8-9,9-7,3 min säädön jälkeen -5,0-6,0-34,0-22,0-22,0-39,0 maks säädön jälkeen 13,0 11,0 34,0 26,0 17,0 17,0 Mikrobipitoisuudet Huone 1 paine-ero (Pa) Huone 2 paine-ero (Pa) Huone 3 (Pa) Taulukossa 4 on esitetty tutkimuskohteiden mikrobipitoisuudet yleisilmanvaihdon ollessa käynnissä ja pois käynnistä tai osateholla. Taulukossa 5 on esitetty mikrobipitoisuuksien suhteellista muutosta yleisilmanvaihdon ollessa pois käynnistä tai osateholla ja yleisilmanvaihdon ollessa käynnissä. Päiväkotia lukuun ottamatta mikrobipitoisuudet kasvoivat yleisilmanvaihdon ollessa pois käytöstä. Päiväkodissa yleisilmanvaihdon käynnissä ollessa mitattu korkeampi mikrobipitoisuus voi selittyä sillä, että mittausten aikana päiväkodissa oli toiminta käynnissä toisin kuin yleisilmanvaihdon ollessa pois päältä. Taulukko 4. Keskimääräiset mikrobipitoisuudet ja mikrobipitoisuuksien vaihtelu yleisilmanvaihdon ollessa käynnissä ja pois käynnistä tai osateholla. Näytteiden Yleisilmanvaihto ei käynnissä Yleisilmanvaihto käynnissä Kohde määrä M2 DG18 THG M2 DG18 THG Koulu ( ) 624 ( ) 8800 ( ) 108 (31-180) 136 (69-240) 5000 ( ) Koulu (9-38) 52 (35-69) 5100 ( ) 1,0 (<mr-<mr) 9,0 (<mr-21,0) 4400 ( ) Päiväkoti 5+5 6,6 (<mr-14) 8,6 (2,0-17) 3900 ( ) 14 (2,0-36) 11 (5,0-21) 5100 ( ) Terveyskeskus 1 5+5* 17 (9,0-31) 21 (7,0-52) ( ) 2,2 (<mr-5,0) 2,6 (<mr-5,0) 74 (9,0-191) Terveyskeskus (19-150) 6,8 (<mr-36) 7900 ( ) 5,5 (2,0-12) 23 (2,0-57) 8200 ( ) Toimisto (9,0-67) 99 (38-170) 7400 ( ) 7,8 (2,0-21) 5,6 (2,0-9,0) 2700 ( ) keskiarvo * yleisilmanvaihdon ollessa pois päältä ulkoa otettiin vertailunäyte ja yksi näyte otettiin eri huoneesta kuin yleisilmanvaihdon ollessa päällä Taulukko 5. Keskimääräisten mikrobipitoisuuksien suhteellinen muutos yleisilmanvaihdon ollessa pois käynnistä/käynnissä tai osateholla. JOHTOPÄÄTÖKSET JA SUOSITUKSET Keskimääräiset mikrobipitoisuudet ja pitoisuuden vaihtelu (pmy/m 3 ) Keskimääräinen mikrobipitoisuudessa tapahtuva suhteelllinenmuutos (yleisilmanvaihto pois/yleisilmanvaihto päällä) Näytteiden sekä muutoksessa tapahtuva vaihtelu tiloittain Kohde määrä M2 DG18 THG Koulu ,0 (1,1-8,3) 4,6 (1,6-12,9) 1,8 (1,0-2,9) Koulu (9,0-38,0) 5,8 (3,3-57,0) 1,2 (0,6-2,6) Päiväkoti 5+5 0,5 (0,4-1,0) 0,8 (0,3-3,4) 0,8 (0,7-0,8) Terveyskeskus 1 5+5* 7,8 (4,2-15,5) 9,7 (3,4-31,0) 344 ( ) Terveyskeskus ,4 (1,8-30,0) 0,3 (0,04-0,6) 0,9 (0,8-1,4) Toimisto ,4 (1,3-33,5) 17,7 (4,2-34,0) 2,7 (1,1-4,5) keskiarvo 7,7 6,5 58,6 * yleisilmanvaihdon ollessa pois päältä ulkoa otettiin vertailunäyte ja yksi näyte otettiin eri huoneesta kuin yleisilmanvaihdon ollessa päällä Ilmasta mitatut mikrobipitoisuudet kasvoivat tutkimuskohteissa yhtä lukuun ottamatta, kun yleisilmanvaihto oli poissa käytöstä tai osateholla. Todennäköisesti mikrobipitoisuuksien
6 6 Sisäilmayhdistys raportti 33 kasvu selittyy rakennusten ilmanvaihdon vähentymisellä, koska ilmanvaihtuvuuden vähentyessä epäpuhtauksien poistuminen tiloista vähentyy merkittävästi eikä korvausilman laimentavaa vaikutusta ole. Koska yleisilmanvaihdon pysäyttäminen tai käyttäminen osateholla käyttöajan ulkopuolella nostaa mikrobipitoisuuksia, emme suosittele yleisilmanvaihdon pysäyttämistä kohteisiin missä on kosteus- tai mikrobiongelmaepäilyjä. Käyttöajan ulkopuolella kohonnut ilman mikrobipitoisuus voi lisätä mikrobien kulkeutumista pinnoille, joilta mikrobit voivat rakennuksen käytön aikana siirtyä takaisin ilmaan ja aiheuttaa herkimmille oireilua. Suosittelemme varmistamaan rakennuksen kunnon mikrobiologiselta kannalta ennen kuin yleisilmanvaihdon jaksottainen käyttö aloitetaan. Tutkitusta seitsemästä kohteesta yleisilmanvaihdon sammuttaminen käyttöaikojen ulkopuolella aiheutti kahdessa kohteessa selkeää rakennusten alipaineistumista ulkoilmaan nähden. Terveyskeskuksessa 1 selkeää alipaineistumista oli havaittavissa myös käyttöaikana johtuen kokoajan toiminnassa olevista kohdepoistoista. Terveyskeskuksessa 2 pelkkien hygieniapoistojen käytön aiheuttamaa alipaineistumista pyrittiin vähentämään käyttöaikojen ulkopuolella tuomalla tiloihin tuloilmaa. Ilmamäärien säädön jälkeen terveyskeskuksen 2 paine-erot ulkoilmaan olivat suositusten mukaisia sekä käyttöaikana että käyttöajan ulkopuolella. Koska yleisilmanvaihdon sammuttaminen käyttöajan ulkopuolella voi aiheuttaa tutkimuksen perusteella rakennuksen alipaineistumista, suosittelemme rakennusten paineerojen mittaamista ulkovaipan yli, jos yleisilmanvaihto sammutetaan tai sitä käytetään osateholla. Paine-eromittaukset suositellaan tehtäväksi vähintään kaksi vuorokautta kestävinä jatkuvina mittauksina, jotka tulee tehdä rakennuksen jokaisesta kerroksesta. Paine-eromittausten jälkeen rakennuksen ilmanvaihto tulee säätää siten, ettei rakennus alipaineistu käyttöjakson aikana eikä sen ulkopuolella. Suositeltava tulo- ja poistoilmanvaihtojärjestelmällä varustetun rakennuksen keskimääräinen alipaineisuus ulkoilmaan nähden on alle 5 Pa, mutta rakennus ei saa olla pitkiä jaksoja ylipaineisena. Tulosten tulkinnassa tulee huomioida paine-eroseurannan aikaiset tuuliolot. KIITOKSET Kiitokset Harri Korkalaiselle Kuopion kaupungin tilakeskukselta ja Timo Keskikurulle Senaatti kiinteistöiltä tutkimukseen sopivien tutkimuskohteiden hankinnasta. LÄHDELUETTELO 1. Ympäristöministeriö (2003, 2010 ja 2012). Ympäristöministeriön asetukset D2 rakennusten sisäilmastosta ja ilmanvaihdosta vuosilta 2003, 2010 ja Ympäristö ja terveys-lehti (2009). Asumisterveysopas. Sosiaali- ja terveysministeriön Asumisterveysohjeen soveltamisopas. 3. Seppänen (2010). Painesuhteet rakennuksen ulkovaipan yli. Opinnäytetyö Rakennusterveys asiantuntijakoulutus Aducate Itä-Suomen yliopisto. 4. Harju (2011). Rakennuksen alipaineisuuden vähentäminen rakennuksen terveellisyyden lisäämiseksi. Opinnäytetyö Mikkelin ammattikorkeakoulu. 5. Airaksinen, M., Kurnitski, J., Pasanen, P. ja Seppänen, O. (2003). Fungal spore transport through a building structure. Indoor Air 2004, 14(2) sivut
Kim Seppänen Painesuhteet rakennuksen ulkovaipan yli Aducate Reports and Books 9/2010 Aducate Centre for Training and Development KIM SEPPÄNEN Painesuhteet rakennuksen ulkovaipan yli Aducate Reports and